CELEX: 52015PC0234
Language: lt
Date: 2015-05-29
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinės telekomunikacijų sąjungos 2015 m. pasaulinėje radijo ryšio konferencijoje (WRC-15)

EUROPOS
                            KOMISIJA

                                                     Briuselis, 2015 05 29
                                                     COM(2015) 234 final

                                                     2015/0119 (NLE)

                                        Pasiūlymas

                                TARYBOS SPRENDIMAS

         dėl pozicijos, kurios Europos Sąjungos vardu turi būti laikomasi Tarptautinės
     telekomunikacijų sąjungos 2015 m. pasaulinėje radijo ryšio konferencijoje (WRC-15)

                                   (Tekstas svarbus EEE)

LT                                                                                        LT
 ---pagebreak---                                  AIŠKINAMASIS MEMORANDUMAS

     1.      PASIŪLYMO APLINKYBĖS
     Pasaulinėje radijo ryšio konferencijoje (WRC) persvarstomas Radijo ryšio reglamentas,
     kuriuo susisteminami tarpvalstybiniai radijo spektro naudojimo aspektai, visų pirma
     nustatoma, kurioms radijo ryšio paslaugoms teikti skiriamos konkrečios spektro juostos.
     Kiekvienoje WRC svarstoma tik nedidelė Radijo ryšio reglamento klausimų dalis, o
     numatomos aptarti spektro juostos ir galimų rezultatų apimtis nustatoma pagal ankstesnėje
     WRC priimtą darbotvarkę. Kita konferencija vyks Ženevoje 2015 m. lapkričio 2–27 d.
     Remiantis per kelerius metus atliktu parengiamuoju darbu, joje bus priimti Tarptautinės
     telekomunikacijų sąjungos (ITU) radijo ryšio reglamento pakeitimai.
     Visos ES valstybės narės yra ITU narės ir aktyviai dalyvauja Radijo ryšio reglamento
     derinimo veikloje. Europos Sąjunga yra „sektoriaus atstovė“, t. y. jos statusas panašus į
     pramonės organizacijų statusą. Bendras požiūris į spektro planavimą nacionalinėse teritorijose
     reiškia, kad Radijo ryšio reglamentas gali daryti didelį poveikį spektro naudojimui, net kai jis
     naudojamas tik vietos aplinkybėmis.
     Strateginė ir nuosekli ES spektro politika yra pagrindinis šiuolaikinės informacinės
     visuomenės elementas ir padeda sudaryti palankesnes sąlygas siekti įvairių politikos tikslų;
     Europos Parlamentas ir Taryba pripažino radijo spektro svarbą, ypač 2002 m. kovo 7 d.
     Direktyvoje 2002/21/EB dėl elektroninių ryšių tinklų ir paslaugų bendrosios reguliavimo
     sistemos1 (Pagrindų direktyva) ir Sprendime Nr. 243/2012/ES, kuriuo nustatoma daugiametė
     radijo spektro politikos programa2 – šiuose dokumentuose nubrėžta spektro politikos
     vystymo Europos Sąjungoje kryptis. Pagrindų direktyvoje3 daroma konkreti nuoroda į Radijo
     ryšio reglamentą, kurio valstybės narės privalo laikytis. Be to, Sprendime Nr. 676/2002/EB
     dėl radijo spektro reikalaujama, kad veiksmai, kurių imamasi pagal tą sprendimą, būtų
     vykdomi deramai atsižvelgiant į Tarptautinės telekomunikacijų sąjungos darbą.
     Todėl labai svarbu, kad WRC-15 priimti sprendimai sudarytų sąlygas Sąjungai naudotis savo
     vidaus kompetencija įgyvendinti vidaus rinką ir parengti tinkamas politikos priemones. Todėl
     būtina užtikrinti, kad Sąjunga WRC derybose gintų ir apsaugotų savo interesus.

     2.      KONSULTACIJŲ SU SUINTERESUOTOSIOMIS ŠALIMIS IR POVEIKIO
             VERTINIMO REZULTATAI
     Europos pašto ir telekomunikacijų administracijų konferencija (CEPT) nuo 2012 m. rengia
     WRC-15 derybų medžiagą. Visuose CEPT posėdžiuose galėjo dalyvauti suinteresuotosios
     šalys. Be to, Komisija ir CEPT surengė du bendrus seminarus (2013 m. gruodžio 10 d. ir
     2015 m. balandžio 14 d.), kuriuose buvo pristatyti preliminarūs Europos politikos tikslai ir
     apžvelgta padėtis Europos pašto ir telekomunikacijų administracijų konferencijoje. Po viešų
     konsultacijų 2015 m. vasario 19 d. pateikta Radijo spektro politikos grupės nuomonė dėl
     Europos politikos tikslų.

     3.      TEISINIAI PASIŪLYMO ASPEKTAI
     ITU yra Jungtinių Tautų agentūra, atsakinga už telekomunikacijų plėtojimo rėmimą
     pasauliniu mastu. Visos ES valstybės narės yra ITU narės. ITU padaliniui ITU-R, kuris
     1
            OL L 108, 2002 4 24, su pakeitimais, padarytais Direktyva 2009/140/EB, OL L 337, 2009 12 18.
     2
            OL L 81, 2012 3 21.
     3
            Ten pat, 9 straipsnio 1 dalis.

LT                                                      2                                                  LT
 ---pagebreak---      sprendžia radijo ryšio ir radijo spektro naudojimo kitais tikslais klausimus, pavesta, viena
     vertus, „skirti radijo dažnių spektro juostas ir priskirti radijo dažnius“ ir, kita vertus,
     „registruoti radijo dažnių paskyrimus ir – kosminio ryšio paslaugoms – susijusią dirbtinio
     Žemės palydovo padėtį geostacionarinėje orbitoje arba susijusias dirbtinių Žemės palydovų
     charakteristikas kitose orbitose, kad būtų išvengta įvairiose šalyse veikiančių radijo stočių
     tarpusavio žalingųjų trukdžių“4.
     Šio vaidmens pirmosios dalies vykdymo priemonė yra Radijo ryšio reglamentas, kuris
     laikomas tarptautine sutartimi ir kuris persvarstomas kiekvienoje Pasaulinėje radijo ryšio
     konferencijoje. Radijo ryšio reglamentu nenustatoma konkrečios spektro naudojimo paskirties
     atskirų ITU narių teritorijose. Tačiau juo spektro naudojimas reguliuojamas taip, kad būtų
     išvengta tarpvalstybinių trukdžių, ir nustatomi prioritetiniai ryšio tipai, todėl Radijo ryšio
     reglamentas daro didelį poveikį spektro naudojimui kiekvienoje ITU narėje, taigi ir visoje
     Sąjungoje. Dauguma WRC-15 darbotvarkės punktų bus susiję su tam tikros spektro juostos ar
     juostų naudojimo pakeitimu; nors dėmesys bus sutelktas į konkrečius klausimus, juos
     sprendžiant reikės derėtis ir ieškoti kompromisų.
     Radijo ryšio reglamento pakeitimai laikinai taikomi kiekvienai pakeitimą pasirašiusiajai
     šaliai5. Bet kuriuo atveju laikoma, kad šalys sutinka būti saistomos pakeitimo praėjus
     trisdešimt šešiems mėnesiams nuo jo įsigaliojimo6. Taigi WRC-15 persvarstant Radijo ryšio
     reglamentą bus priimtas aktas, turintis teisinę galią, kaip apibrėžta Sutarties dėl Europos
     Sąjungos veikimo 218 straipsnio 9 dalyje. Todėl gali reikėti nustatyti poziciją, kurios turės
     būti laikomasi Sąjungos vardu.
     ITU taisyklės gali daryti poveikį ES bendrosioms taisyklėms ir politikos kryptims ar iš dalies
     keisti jų taikymo sritį keliais būdais. Pagal Pagrindų direktyvos 9 straipsnio 1 dalies antrą
     pastraipą valstybės narės, taikydamos 9 straipsnį, kuris yra susijęs su elektroninių ryšių
     paslaugoms teikti būtinų radijo dažnių valdymu, turi laikytis atitinkamų tarptautinių
     susitarimų, įskaitant ITU radijo ryšio reglamentą. Todėl ITU radijo ryšio reglamento
     pakeitimas gali daryti poveikį 9 straipsnio taikymui ar iš dalies pakeisti jo taikymo sritį.
     Konkrečiai dėl radijo spektro Sprendimo Nr. 243/2012/ES 10 straipsnyje nustatyta, kad
     tarptautinėse derybose radijo spektro klausimais, jeigu tarptautinių derybų dalykas patenka į
     Sąjungos kompetencijos sritį, Sąjungos pozicija nustatoma vadovaujantis Sąjungos teise.
     Be to, Komisija pagal Sprendimą dėl radijo spektro (Sprendimas Nr. 676/2002/EB) priėmė
     techninio suderinimo sprendimų, kad užtikrintų radijo spektro prieinamumą ir veiksmingą
     naudojimą Sąjungoje. Tokie sprendimai priimti bendradarbiaujant su valstybėmis narėmis,
     veikiančiomis Radijo spektro komitete, ir naudojantis CEPT technine parama.
     Iš WRC-15 darbotvarkės punktų matyti, kad trys klausimai gali tiesiogiai paveikti bendras
     taisykles arba iš dalies pakeisti jų taikymo sritį, nes jie reglamentuojami ES teisės aktais arba
     jiems taikomas konkretus šiuo metu vykdomas reguliavimo procesas. Du klausimai yra susiję
     su elektroninių ryšių paslaugomis ir yra tiesiogiai susiję su ES pastangomis užtikrinti ryšį
     savo piliečiams. Trečiasis yra susijęs su automobilių sauga:
     - 1.1 punktas dėl spektro tarptautiniam judriajam ryšiui, kuris pagal ES reglamentą atitinka
     judriojo plačiajuosčio ryšio spektrą. Svarstant šį klausimą svarbi yra Radijo spektro politikos
     programos nuostata, kad būtina nustatyti ne mažiau kaip 1 200 MHz spektro belaidžiam
     plačiajuosčiam ryšiui ES. Dėl atitinkamų juostų yra priimtas Sprendimas 2008/411/EB,

     4
            ITU konstitucijos 1 str. 2 dalies a punktas.
     5
            ITU konstitucijos 54 straipsnio 3 dalies penter punktas.
     6
            ITU konstitucijos 54 straipsnio 5 dalies bis punktas.

LT                                                         3                                             LT
 ---pagebreak---      kuriuo      3 400–3 800 MHz        suderinta       belaidžiam plačiajuosčiam    ryšiui,
     Sprendimas 2015/750/ES dėl 1 452–1 492 MHz juostos suderinimo plačiajuosčio ryšio
     žemynkryptei linijai, Sprendimas 2008/671/EB dėl 5 875–5 905 MHz juostos suderinimo
     pažangiosioms transporto sistemoms ir nuolatinis įgaliojimas Europos pašto ir
     telekomunikacijų administracijų konferencijai dėl 5 350–5 470 MHz ir 5 725–5 925 MHz
     dažnių juostų naudojimo vietiniams radijo ryšio tinklams;
     - 1.2 punktas dėl 700 MHz juostos naudojimo tarptautiniam judriajam ryšiui parametrų
     nustatymo. Be jau esamo paskyrimo transliavimui, WRC-12 konferencijoje ši juosta buvo
     paskirta pirmenybės teise naudoti ir judriojo ryšio paslaugoms, o paskyrimas įsigalioja nuo
     WRC-15. Europos pašto ir telekomunikacijų administracijų konferencijai yra suteiktas
     įgaliojimas parengti spektro naudojimo 694–790 MHz dažnių juostoje belaidžiam
     plačiajuosčiam ryšiui technines sąlygas. Kaip nurodė Komisija, priimant ITU sprendimus
     reikia užtikrinti kuo daugiau lankstumo, kad būtų užtikrinta galimybė Tarybai ir Parlamentui
     spręsti dėl būsimo juostos naudojimo;
     - 1.18 punktas dėl automobilių susidūrimo prevencijos radarų 77,5–78 GHz juostoje. Tokių
     radarų naudojimas ES jau suderintas pagal Sprendimą 2004/545/EB, kuriuo automobiliniams
     mažojo nuotolio radarams leidžiama naudoti visą 77–81 GHz juostą.
     Kitiems WRC-15 darbotvarkės klausimams yra taikoma Radijo spektro politikos grupės
     nuomonė, su kuria Komisijos nuomonė esminiais spektro politikos klausimais sutampa.
     Kai kurie iš šių darbotvarkės klausimų yra susiję su ES politikos kryptimis, kaip antai
     transporto politika (darbotvarkės 1.5, 1.7, 1.8, 1.15, 1.16 punktai ir naujas darbotvarkės
     punktas dėl skrydžių sekimo), kosmoso politika (darbotvarkės 1.5, 1.7, 1.8, 1.11, 1.12, 1.16 ir
     1.17 punktai), kova su klimato kaita ir Žemės stebėjimu (darbotvarkės 1.5, 1.12, 1.17 punktai,
     taip pat 1.1), pramonės politika ir ekonomikos augimu (darbotvarkės 1.16 ir 1.17 punktai).
     Kaip matyti iš šios apžvalgos, darbotvarkės punktai gali būti susiję su ne vienu Sąjungos
     politikos interesu. WRC-15 derybų rezultatai gali tiesiogiai arba netiesiogiai paveikti
     galiojančių Sąjungos teisės aktų taikymą ar numatomą jų keitimą. Todėl šiais darbotvarkės
     klausimais reikėtų apginti Sąjungos poziciją ir užtikrinti, kad derybose būtų paisoma
     galiojančių Sąjungos teisės aktų reikalavimų ir nebūtų apsunkintas jų numatomas keitimas.
     Darbotvarkės 1.3 punktas. WRC-12 konferencijoje šis darbotvarkės punktas įtrauktas siekiant
     suderinti spektro naudojimą teikiant viešąsias visuomenės apsaugos ir pagalbos ištikus
     nelaimėms paslaugas. Tai reikštų didžiules permainas, nes radijo spektro naudojimas, net
     Europoje, šiuo metu labai suskaidytas. Pasaulio mastu realesnis yra mažesnio užmojo
     modelis. Tarptautinei telekomunikacijų sąjungai turėtų būti pateikta svarbi informacija apie
     regioninėms visuomenės apsaugos ir pagalbos nelaimės atveju paslaugoms naudojamų dažnių
     diapazonus neįsipareigojant naudoti konkrečios technologijos ir (arba) konkrečios dažnių
     juostos.
     Darbotvarkės 1.5 punktas. Šis punktas susijęs su tuo, kaip į nesuskirstytą oro erdvę, t. y.
     erdvę, kurioje galioja įprastos oro eismo valdymo taisyklės, integruoti nuotoliniu būdu
     pilotuojamų orlaivių sistemas (RPAS). Tai būtina norint užtikrinti galimybę šias sistemas
     veiksmingai naudoti civiliniais tikslais. Tai gali būti, pvz., paieška ir gelbėjimas, sienų
     patruliavimas virš Viduržemio jūros, miškų gaisrų masto nustatymas, kai skristi pilotuojamais
     orlaiviais pernelyg rizikinga, atsargų tiekimas sudėtingomis vietovės sąlygomis ir klimato
     kaitos poveikio nustatymas. Iš esmės turėtų būti pritarta tam, kad nepilotuojamų orlaivių
     sistemoms būtų naudojamos fiksuotajam palydoviniam ryšiui paskirtos juostos, kartu
     užtikrinant suderinamumą su kitomis paslaugomis, kurioms paskirtos šios juostos,
     nepabloginant dabartinės kitų toje juostoje veikiančių palydovinio ryšio tinklų koordinavimo
     ir pranešimų teikimo tvarkos ir laikantis ICAO reikalavimų užtikrinti skrydžių saugą.

LT                                                 4                                                   LT
 ---pagebreak---      Darbotvarkės 1.7 punktas. Elektroninių ryšių paslaugos. Šią juostą iš pradžių buvo numatyta
     naudoti kaip papildomą juostą orlaivių mikrobanginėms tūpimo sistemoms. Tačiau aviacijos
     sektoriuje poreikio naudoti šią juostą nebuvo, todėl siūloma panaikinti ankstesnius
     reikalavimus ir laipsniškai atsisakyti šios juostos naudojimo judriajam palydoviniam ryšiui.
     Turėtų būti remiamas fiksuotojo palydovinio ryšio (Žemė–kosmosas) paslaugų reguliavimo
     suvaržymų 5 091–5 150 MHz juostoje panaikinimas.
     Darbotvarkės 1.8 punktas. Turėtų būti pritarta didesniam laivų antžeminių stočių naudojimo
     5 925–6 425 MHz ir 14–14,5 GHz juostose lankstumui, kartu toliau užtikrinant kitų paslaugų
     tose pačiose dažnių juostose apsaugą. Reikalavimų sušvelninimas gali būti naudingas Europos
     kosmoso ir jūrų pramonei.
     Darbotvarkės 1.11 punktas. Šis paskyrimas numatytas palydovų sekimo telemetrijai ir
     valdymui ir yra labai svarbus kosmoso politikos plėtrai. Turėtų būti pritarta tam, kad
     palydovinėms Žemės tyrimo tarnyboms (Žemė–kosmosas) būtų skirta naudoti 7–8 GHz
     juosta, kartu užtikrinant pakankamą esamų radijo ryšio paslaugų toje juostoje apsaugą.
     Darbotvarkės 1.12 punktas. Šiuo punktu remiama naujos kartos palydovinių Žemės tyrimo
     sistemų plėtra ir jis papildys programą „Copernicus“. Turėtų būti pritarta tam, kad 9 200–
     9 300 MHz ir 9 900–10 400 MHz juostos būtų visų pirma skirtos Žemės tyrimo paslaugoms,
     su išlyga, kad pastaroji būtų naudojama tik sistemoms, kurioms būtina platesnė nei 600 MHz
     juosta.
     Darbotvarkės 1.15 ir 1.16 punktai. Šis punktas padės spręsti laivų ryšių perkrovos problemą
     uostuose ir įdiegti naują saugos sistemą. Jis susijęs ir su jūrų, ir su kosmoso politika. Turėtų
     būti pritarta pakeitimams, kurie palengvintų ryšio stočių naudojimą laivuose ir skatintų jūrų
     sektoriuje naudojamos ultratrumpųjų bangų (VHF) duomenų mainų sistemos plėtrą.
     Darbotvarkės 1.17 punktas. Turėtų būti remiamas pasaulio mastu suderintas sprendimas
     4 200–4 400 MHz juostą naudoti belaidžiams avionikos vidaus ryšiams, kartu užtikrinant
     esamų toje juostoje naudojamų aviacijos radionavigacijos sistemų apsaugą. Sėkmingas
     rezultatas galėtų padėti gerokai sumažinti orlaivių masę, degalų sąnaudas, eksploatavimo
     sąnaudas ir kartu mažinti kelionių orlaiviais ekologinį poveikį.
     Kalbant apie naują darbotvarkės punktą dėl skrydžių sekimo, bet kokių būsimų sistemų
     reikalavimai turėtų būti nustatyti tinkamai užtikrinant, kad bet koks galimas sprendimas šioje
     konferencijoje būtų grindžiamas tais reikalavimais.
     Atsižvelgiant į tai, kas išdėstyta pirmiau, pagal Sutarties dėl Europos Sąjungos veikimo 218
     straipsnio 9 dalį būtina nustatyti poziciją, kurios Sąjungos vardu turi būti laikomasi
     Pasaulinėje radijo ryšio konferencijoje priimant Radijo ryšio reglamento pakeitimus.

     4.      POVEIKIS BIUDŽETUI
     Jokio konkretaus poveikio Europos Sąjungos biudžetui, išskyrus derybų išlaidas.

LT                                                  5                                                   LT
 ---pagebreak---                                                             2015/0119 (NLE)

                                               Pasiūlymas

                                      TARYBOS SPRENDIMAS

          dėl pozicijos, kurios Europos Sąjungos vardu turi būti laikomasi Tarptautinės
      telekomunikacijų sąjungos 2015 m. pasaulinėje radijo ryšio konferencijoje (WRC-15)

                                         (Tekstas svarbus EEE)

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218
     straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)    pagal 1343 rezoliuciją, kurioje pateikta ITU 2012 m. pasaulinėje radijo ryšio
            konferencijoje (WRC-12) priimta darbotvarkė, 2015 m. pasaulinėje radijo ryšio
            konferencijoje (WRC-15) Radijo ryšio reglamento pakeitimų forma bus priimti aktai,
            kurie bus laikinai taikomi kiekvienai konferencijos baigiamuosius aktus pasirašiusiajai
            šaliai. Bet kuriuo atveju laikoma, kad šalys sutinka būti saistomos baigiamųjų aktų
            praėjus trisdešimt šešiems mėnesiams nuo pakeitimo įsigaliojimo datos. Visos ES
            valstybės narės yra Radijo ryšio reglamentą pasirašiusiosios šalys, ir bent kai kurie
            pakeitimai gali daryti poveikį bendroms ES taisyklėms ar iš dalies pakeisti jų taikymo
            sritį. Todėl, nors Sąjunga nėra visateisė ITU narė, būtina priimti sprendimą dėl
            pozicijos, kurios turi būti laikomasi Sąjungos vardu;
     (2)    pagal Direktyvos 2002/21/EB dėl elektroninių ryšių tinklų ir paslaugų bendrosios
            reguliavimo sistemos (Pagrindų direktyva) 9 straipsnio 1 dalies antrą pastraipą
            valstybės narės, taikydamos 9 straipsnį, turi laikytis atitinkamų tarptautinių susitarimų,
            įskaitant ITU radijo ryšio reglamentą. Todėl bet kokį ITU radijo ryšio reglamento
            pakeitimą reikia vertinti atsižvelgiant į tai, ar jis gali daryti poveikį 9 straipsnio
            taikymui arba iš dalies pakeisti jo taikymo sritį;
     (3)    Pagrindų direktyvos 9 straipsnyje reikalaujama, kad valstybės narės savo teritorijoje
            užtikrintų veiksmingą elektroninių ryšių paslaugoms skirtų radijo dažnių valdymą
            pagal direktyvos 8 ir 8a straipsnius. 8 straipsnyje reikalaujama, kad nacionalinės
            reguliavimo institucijos skatintų konkurenciją elektroninių ryšių tinklų, elektroninių
            ryšių paslaugų ir susijusių priemonių bei paslaugų teikimo srityje, pvz., skatindamos
            veiksmingai naudoti radijo dažnius ir užtikrindamos veiksmingą jų valdymą, ir
            prisidėtų prie vidaus rinkos plėtros, šalindamos išlikusias elektroninių ryšių tinklų,
            susijusių priemonių bei paslaugų ir elektroninių ryšių paslaugų teikimo Europos
            lygmeniu kliūtis. 8a straipsnyje reikalaujama, kad valstybės narės atsižvelgtų, inter
            alia, į ES politikos sričių ekonominius, visuomenės interesų, saviraiškos laisvės,
            kultūrinius ir techninius aspektus, taip pat į įvairius radijo spektro naudotojų
            bendruomenių interesus, kad būtų optimizuotas radijo spektro naudojimas ir išvengta
            žalingųjų trukdžių;

LT                                                  6                                                    LT
 ---pagebreak---      (4)    bendros taisyklės nustatytos ir Komisijos sprendimais 2005/513/EB, 2008/411/EB ir
            2004/545/EB; taip pat reikėtų atsižvelgti į nuolatinę reguliavimo veiklą, kurią pagal
            Europos Parlamento ir Tarybos sprendimą 676/2002/EB (Sprendimas dėl radijo
            spektro) vykdo Komisija kartu su valstybėmis narėmis Radijo spektro komitete,
            Radijo spektro politikos grupėje ir kurią vykdyti padeda Europos pašto ir
            telekomunikacijų administracijų konferencija. Todėl Sąjungos vardu valstybės narės
            turėtų priimti pozicijas, kurios neleistų abejoti dėl šių sprendimų ir nuolatinės
            reguliavimo veiklos esmės;
     (5)    priimant konkrečias gaires, kurių reikia, kad valstybės narės konferencijoje galėtų
            priimti poziciją dėl darbotvarkės punktų, susijusių su galiojančiais pagal Sprendimą
            dėl radijo spektro priimtais suderinimo sprendimais arba su vykdoma reguliavimo
            veikla, kuria siekiama tokio suderinimo, nedaroma poveikio Sąjungos išorės
            kompetencijai visais kitais darbotvarkės klausimais, kurie gali daryti poveikį
            bendroms taisyklėms ar iš dalies pakeisti jų taikymo sritį. Pastaruoju klausimu
            Sąjungos pozicija šiais darbotvarkės klausimais gali būti apribota iki užtikrinimo, kad
            būtų laikomasi galiojančių Sąjungos teisės aktų reikalavimų;
     (6)    pagal WRC-12 233 rezoliuciją dėl WRC-15 darbotvarkės 1.1 punkto ITU turi nustatyti
            juostas, kurias būtų galima skirti tarptautiniam judriajam ryšiui, priklausomai nuo jau
            esamų arba naujų paskyrimų judriojo ryšio paslaugoms tose juostose, galbūt įtraukiant
            470–694 MHz, 1 427–1 518 MHz, 3 400–3 800 MHz, 5 350–5 470 MHz ir 5 725–
            5 925 MHz juostas;
     (7)    dėl judriojo ryšio Europos Parlamento ir Tarybos sprendime 243/2012/ES, kuriuo
            nustatoma daugiametė radijo spektro politikos programa (RSPP), raginama iki
            2015 m. Sąjungoje nustatyti ne mažiau kaip 1 200 MHz spektro belaidžiam
            plačiajuosčiam ryšiui, įskaitant jau suderintas juostas. Todėl visos derybos dėl juostų,
            kurias būtų galima skirti tarptautiniam judriajam ryšiui, turėtų būti vykdomos laikantis
            ES vienybės principo;
     (8)    šiuo klausimu Komisijos sprendimu 2008/411/EB7 3 400–3 800 MHz juosta suderinta
            belaidžiam plačiajuosčiam ryšiui, o Komisijos sprendimu 2005/513/EB8 5 150–
            5 350 MHz ir 5 470–5 725 MHz juostos – belaidės prieigos sistemoms, įskaitant
            vietinius radijo ryšio tinklus. Pagal Sprendimo dėl radijo spektro 4 straipsnio 3 dalį
            gavus teigiamą Radijo spektro komiteto nuomonę dėl 1 452–1 492 MHz juostos ir
            siekiant suderinti šią juostą belaidžiam plačiajuosčiam ryšiui Sąjungoje, vyksta jos
            techninio derinimo priemonės priėmimo procesas. Ši juosta (1 452–1 492 MHz), kartu
            su gretimomis 1 427–1 452 MHz ir 1 492–1 518 MHz juostomis, bus vienas iš
            svarbiausių derybų elementų, ir tai patvirtina, kad reikia holistinio požiūrio į visą
            juostą;
     (9)    Komisijos sprendimu 2008/671/EB suderintas naudojimasis radijo spektru 5 875–
            5 905 MHz dažnių juostoje saugumą užtikrinančiomis intelektinėmis transporto
            valdymo sistemomis;
     (10)   atsižvelgdama į teigiamą Radijo spektro komiteto nuomonę, Komisija 2013 m. rugsėjo
            2 d. įgaliojo CEPT ištirti ir nustatyti suderintas belaidės prieigos sistemų, įskaitant
            vietinius radijo ryšio tinklus, naudojimo Sąjungoje 5 350–5 470 MHz ir 5 725–
            5 925 MHz dažnių juostose suderinamumo ir bendro naudojimosi sąlygas, visų pirma

     7
            Iš dalies pakeistas Komisijos sprendimu 2014/276/ES.
     8
            Iš dalies pakeistas Komisijos sprendimu 2007/90/EB.

LT                                                      7                                              LT
 ---pagebreak---             ragindama užtikrinti planuojamą Sąjungos Žemės stebėjimo ir stebėsenos programos
            („Copernicus“) sistemos ir ore veikiančių meteorologinių radarų apsaugą. CEPT
            nuomone, šiuo metu nėra trukdžių mažinimo metodo, kurį taikant būtų galima pradėti
            naudoti vietinius radijo ryšio tinklus 5 350–5 470 MHz juostoje kartu su „Copernicus“
            sistema, ir bet koks sprendimas dėl 5 350–5 470 MHz ir 5 725–5 925 MHz juostų
            naudojimo vietiniams radijo ryšio tinklams turėtų būti atidėtas iki WRC-19, nes
            tyrimai vis dar vykdomi;
     (11)   WRC-12 konferencijoje priimtoje 232 rezoliucijoje dėl WRC-15 darbotvarkės 1.2
            punkto numatytas įgaliojimas ITU lygiu atlikti tyrimus dėl 694–790 MHz juostos
            skyrimo judriojo ryšio paslaugoms, kuris įsigalios iškart po WRC-15. Kadangi šiuo
            metu ši juosta naudojama antžeminiam transliavimui visose valstybėse narėse,
            Komisija, gavusi teigiamą Radijo spektro komiteto nuomonę, 2013 m. vasario 19 d.
            pagal Sprendimo dėl radijo spektro 4 straipsnio 2 dalį įgaliojo CEPT parengti
            suderintas 694–790 MHz dažnių juostos naudojimo belaidžiam plačiajuosčiam ryšiui
            technines sąlygas, kurios pagal Sprendimo dėl radijo spektro 4 straipsnio 3 dalį bus
            priimtos Komisijos įgyvendinimo sprendimu. Radijo spektro politikos grupės 2015 m.
            vasario 19 d. nuomonėje taip pat pabrėžiama, kad tokio techninio suderinimo
            sprendimo taikymas priklausytų nuo Tarybos ir Parlamento sprendimo dėl būsimo šios
            dažnių juostos naudojimo, o toks sprendimas būtų priimtas ne anksčiau kaip po WRC-
            15. Todėl WRC-15 rezultatai turėtų užtikrinti Parlamentui ir Tarybai kuo daugiau
            lankstumo spręsti, nes tokia priemonė iš esmės nulems transliavimo ir belaidžio
            plačiajuosčio elektroninio ryšio paslaugų ateitį Sąjungoje;
     (12)   be to, atsižvelgiant į žemutinės ultraaukštųjų dažnių (UHF) juostos dalies svarbą
            transliavimui, reikia užtikrinti, kad WRC-15 būtų užtikrinta galimybė Sąjungoje
            išlaikyti pakankamai spektro, kad 470–694 MHz juostoje antžeminėmis priemonėmis
            būtų galima teikti audiovizualinės žiniasklaidos paslaugas. Tai atitinka
            Sprendimo 243/2012/ES 7 straipsnį, kuriame reikalaujama, kad valstybės narės,
            bendradarbiaudamos su Komisija, siektų užtikrinti, kad teikiant novatoriškas
            audiovizualinės žiniasklaidos paslaugas Sąjungos piliečiams būtų galima naudoti
            pakankamai spektro, atsižvelgiant ir į tai, kad šiuo metu pusė Europos namų ūkių
            naudojasi transliavimo paslaugomis, kurios teikiamos antžeminėmis priemonėmis, ir
            tai, kad transliavimo paslaugoms Europoje šiuo metu daugiausia naudojama 470–
            694 MHz juosta;
     (13)   kitos konferencijos, kuri vyks 2019 m., darbotvarkė bus priimta WRC-15
            konferencijoje pagal darbotvarkės 10 punktą. Visų pirma, po sprendimų, kurie bus
            priimti pagal WRC-15 darbotvarkės 1.1 punktą dėl juostų, kurias būtų galima skirti
            tarptautiniam judriajam ryšiui, visame pasaulyje aktualu, kad būtų nustatytas
            aukštesnių nei 6 GHz dažnių spektras penktosios kartos tarptautiniam judriajam ryšiui.
            ITU proceso parengiamasis darbas turės atitikti ES lygiagrečiai vykdomą darbą;
     (14)   WRC-12 konferencijoje priimtoje 654 rezoliucijoje dėl WRC-15 darbotvarkės 1.18
            punkto raginama atlikti tyrimus dėl 77,5–78 GHz juostos skyrimo automobiliniams
            mažojo nuotolio radarams. Komisijos sprendimu 2004/545/EB automobiliniams
            mažojo nuotolio radarams suderinta 77–81 GHz juosta,

LT                                                8                                                  LT
 ---pagebreak---      PRIĖMĖ ŠĮ SPRENDIMĄ:

                                              1 straipsnis
     Valstybės narės, bendrai veikdamos Sąjungos interesais, dalyvauja Tarptautinės
     telekomunikacijų sąjungos 2015 m. pasaulinės radijo ryšio konferencijos derybose dėl Radijo
     ryšio reglamento persvarstymo.
     Pozicijos, kurių turi būti laikomasi Sąjungos vardu derybose ir priimant Radijo ryšio
     reglamento pakeitimus, pateikiamos šio sprendimo priede.
     Jeigu priede nurodytais klausimais konferencijoje pateikiama naujų pasiūlymų, dėl kurių
     Sąjungos pozicija dar neparengta, ji nustatoma derinant vietoje prieš konferencijoje skelbiant
     balsavimą dėl Radijo ryšio reglamento pakeitimų priėmimo. Tokiais atvejais Sąjungos
     pozicija turi atitikti šio sprendimo priede išdėstytus principus.

                                              2 straipsnis
     Radijo ryšio reglamento pakeitimai skelbiami Europos Sąjungos oficialiajame leidinyje.

                                               straipsnis
     Šis sprendimas įsigalioja [...].
     Priimta Briuselyje

                                                 Tarybos vardu
                                                 Pirmininkas

LT                                                 9                                                  LT
 ---documentbreak---                             EUROPOS
                            KOMISIJA

                                                   Briuselis, 2015 05 29
                                                   COM(2015) 234 final

                                                   ANNEX 1

                                         PRIEDAS

                                            prie

                                     pasiūlymo dėl
                                 TARYBOS SPRENDIMO

         dėl pozicijos, kurios Europos Sąjungos vardu turi būti laikomasi Tarptautinės
     telekomunikacijų sąjungos 2015 m. pasaulinėje radijo ryšio konferencijoje (WRC-15)

LT                                                                                        LT
 ---pagebreak---                                                  PRIEDAS
                                                    prie

                                            pasiūlymo dėl
                                        TARYBOS SPRENDIMO

             dėl pozicijos, kurios Europos Sąjungos vardu turi būti laikomasi Tarptautinės
         telekomunikacijų sąjungos 2015 m. pasaulinėje radijo ryšio konferencijoje (WRC-15)

     2015 m. pasaulinėje radijo ryšio konferencijoje (WRC-15), vykstant deryboms ir priimant
     Tarptautinės telekomunikacijų sąjungos (ITU) radijo ryšio reglamento pakeitimus, Sąjungos
     vardu turėtų būti laikomasi toliau nurodytų pozicijų.

     1.        Pagal darbotvarkės 1.1 punktą:
              nustatyti 1 452–1 492 MHz juostą ir gretimas 1 427–1 452 MHz ir 1 492–1 518 MHz
               juostas naudoti tarptautiniam judriajam ryšiui, kartu apsaugant pasyviąsias paslaugas,
               kurioms naudojami žemesni nei 1 427 MHz dažniai;
              skirti 3 400–3 800 MHz juostą pirmenybės teise naudoti judriojo ryšio paslaugoms ir
               nustatyti naudoti tarptautiniam judriajam ryšiui;
              atmesti 470–694 MHz juostos paskyrimą pirmenybės teise naudoti judriojo ryšio
               paslaugoms Europoje;
              neskirti papildomai pirmenybės teise naudoti judriojo ryšio paslaugoms 5 350–
               5 470 MHz ir 5 725–5 850 MHz juostų ir nenumatyti naudoti tarptautiniam judriajam
               ryšiui šių juostų, taip pat 5 850–5 925 MHz juostos, ir toliau tirti šias tris juostas,
               siekiant apsvarstyti galimybę jas naudoti vietiniams radijo ryšio tinklams ir užtikrinti,
               kad pagrindinis jų naudojimas būtų apsaugotas visais atvejais.
     2.        Pagal darbotvarkės 1.2 punktą:
              nustatyti transliavimo paslaugų, kurioms naudojami žemesni nei 694 MHz dažniai,
               apsaugos lygį, atitinkantį Europos pašto ir telekomunikacijų administracijų
               konferencijos tyrimų rezultatus, ir nustatyti 694 MHz apatinį juostos kraštą;
              nenustatyti papildomų apribojimų siekiant apsaugoti transliavimo paslaugas 694–
               790 MHz juostoje, tačiau numatyti, kad gali būti priimtos priemonės, kuriomis būtų
               siekiama užtikrinti darnų belaidžio plačiajuosčio ryšio ir esamų oreivystės
               radionavigacijos sistemų sambūvį ties rytinėmis ES sienomis 694–790 MHz juostoje.
     3.        Pagal darbotvarkės 1.18 punktą skirti 77,5–78 GHz juostą radiolokacijos tarnybai ir,
               nenustatant pernelyg didelių apribojimų, užtikrinti, kad šią juostą galėtų naudoti
               automobilių radarai, tačiau pripažinti, kad ir toliau turėtų būti užtikrinama radijo
               astronomijos stočių apsauga.
     4.        Pagal darbotvarkės 10 punktą turėtų būti pritarta WRC-19 darbotvarkės klausimui
               dėl spektro poreikio 5G judriojo ryšio sistemoms, daugiausia dėmesio skiriant
               klausimui dėl naujo aukštesnių nei 6 GHz dažnių skyrimo ir bendro požiūrio, kad
               rengiantis WRC-19 konferencijai reikėtų pradėti susijusius suderinamumo tyrimus.

LT                                                    2                                                    LT
 ---pagebreak---      5.   WRC-15 derybose dėl visų svarbių ITU radijo reglamento pakeitimų užtikrinti
          suderinamumą su Sąjungos teisės aktais, visų pirma, kad būtų laikomasi principų,
          nustatytų Direktyvos 2002/21/EB dėl elektroninių ryšių tinklų ir paslaugų
          reguliavimo sistemos 9 straipsnyje ir Sprendime 243/2012/ES, kuriuo nustatoma
          daugiametė radijo spektro politikos programa, ir nebūtų daroma poveikio jų
          tolesniam numatomam keitimui.

LT                                           3                                               LT